Hyvä yhteistyökumppani,

Tervetuloa näytteilleasettajaksi Suomen Korvakirurgiyhdistyksen 20-juhlavuoden Koulutuspäiville 23.-25.3.2022 Luontokeskukseen Pallakselle.

Koulutuspäivien ohjelma on ajankohtainen ja korkeatasoinen (liitteenä), pieniä muutoksia ohjelmaan saattaa vielä tulla.

Koulutuspäivien ajalta ständivuokra on 900 € (torstaiaamu - perjantai-iltapäivä, standardikoko) ja päivien aikana koulutuspäiville osallistujia tapaa muutenkin kuin vain luentojen väliajalla. Kaikki näytteilleasettajat saavat lisäksi ohjelmaan sovitetun julkisen puheenvuoron (5 min) ja ovat oikeutettuja kuuntelemaan luentoja. Kaikki yhteistyökumppanit ovat omakustannushintaan tervetulleita torstaina illalliselle, illalliskortin voi lunastaa ilmoittautumisen yhteydessä.

Ilmoittautuminen Koulutuspäiville ja majoitukseen Pallas-hotelliin tapahtuu sähköisen järjestelmän avulla. Linkki ilmoittautumiseen samoin kuin tarkemmat tiedot koskien näyttelyä lähetetään teille sähköpostitse lähiaikoina. Alustavasta ilmoittautumisesta voi jo tiedottaa SKKY:n hallitusta (matti.iso-mustajarvi@kuh.fi). SKKY tulee järjestämään linja-autolla yhteiskuljetuksen Rovaniemen lentoasemalta ja sinne takaisin. Tarkemmat tiedot lentoaikataulusta ja linja-autokyydistä lähetetään myös sähköpostitse lähiaikoina.

Tervetuloa yhteistyökumppaniksi SKKY:n Koulutuspäiville 2022!

Jaakko Laitakari
SKKY pj

Mikko Yliaska
SKKY siht